sagorsarker/bangla-wikipedia huggingface dataset:
ইফতিকার উদ্দিন তালুকদার পিন্টু

ইফতিকার উদ্দিন তালুকদার পিন্টু একজন বাংলাদেশি রাজনীতিবিদ ও সাবেক সংসদ সদস্য। ইফতিকার উদ্দিন তালুকদার পিন্টু নেত্রকোণা-৩ আসন থেকে ২০২৪ সালে দ্বাদশ জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হন।
ইফতিকার উদ্দিন তালুকদার পিন্টুর ১০ নভেম্বর ১৯৬৪ সালে নেত্রকোণা জেলার কেন্দুয়া উপজেলায় জন্মগ্রহণ করেন।
তিনি নিজেকে একজন স্বনামধন্য ব্যবসায়ী ও বিশিষ্ট সমাজসেবক হিসেবে প্রতিষ্ঠিত করেছেন।
ইফতিকার উদ্দিন তালুকদার পিন্টু রাজনীতিতেও সক্রিয়। তিনি প্রায় তিন দশক ধরে আওয়ামী লীগের রাজনীতির সাথে যুক্ত আছে। ২০০৯ সালে তিনি কেন্দুয়া উপজেলা পরিষদ নির্বাচনে ৩য় চেয়ারম্যান নির্বাচিত হন এবং তিনি ২০১৪ সালে দশম জাতীয় সংসদ নির্বাচনে বাংলাদেশ আওয়ামী লীগের মনোনয়নে প্রথম বারের মতো নেত্রকোনা-৩ আসনের সংসদ সদস্য নির্বাচিত হয়েছেন।
একজন ব্যবসায়ী হওয়ার পরেও তিনি নিজেকে সৎ সংসদ সদস্য হিসেবে প্রতিষ্ঠিত করেছেন।
তাঁর সততার দৃষ্টান্ত দেখে, মাননীয় প্রধানমন্ত্রী সততার স্বীকৃতি স্বরূপ, এমপিদের মধ্যে সততার পুরস্কারে ভূষিত করেন।
ব্রাহ্মণবাড়িয়া মেডিকেল কলেজ

ব্রাহ্মণবাড়িয়া মেডিকেল কলেজ হাসপাতাল (বিএমসি) বাংলাদেশের একটি বেসরকারি মেডিকেল কলেজ ও হাসপাতাল। কলেজ হাসপাতালটি ব্রাহ্মণবাড়িয়া সদর উপজেলার ঘাটুরায় অবস্থিত এবং অনুমোদিত কলেজ হিসেবে চট্টগ্রাম মেডিকেল বিশ্ববিদ্যালয়ের অধিভুক্ত। এই মেডিক্যাল কলেজটি বাংলাদেশ মেডিকেল ও ডেন্টাল কাউন্সিল (বিএম ও ডিসি) দ্বারা স্বীকৃত।
এই কলেজ পাঁচ বছরের ব্যাচেলর অফ মেডিসিন, ব্যাচেলর অফ সার্জারি (এমবিবিএস) ডিগ্রির কোর্সে পড়ায়। এমবিবিএস অর্জন করার পর এক বছরের ইন্টার্নশিপের সুযোগ দেয়। ডিগ্রীটি বাংলাদেশ মেডিকেল এন্ড ডেন্টাল কাউন্সিল (বিএমডিসি) দ্বারা স্বীকৃত।
২০১০ সালে ব্রাহ্মণবাড়িয়া মেডিক্যাল কলেজ (বিএমসি) প্রতিষ্ঠিত হয় এবং চট্টগ্রাম বিশ্ববিদ্যালয় থেকে অনুমোদন লাভের পর ২০১৩-১৪ শিক্ষাবর্ষে ভর্তি করা শিক্ষার্থীদের নিয়ে পাঠদান কার্যক্রম শুরু করে। প্রতি বছর ৬০ জন শিক্ষার্থী ভর্তি হবার সুযোগ পায়।
কলেজ হাসপাতালটি ব্রাহ্মণবাড়িয়া সদরের ঘাটুরায় অবস্থিত যা শহর থেকে ৪ কিমি দূরে। এখানে ধূমপান না করার কঠোর নীতি আছে। হাসপাতালটি প্রথমে ২৫০ শয্যা বিশিষ্ট হাসপাতালের অনুমোদন পায় এবং ২০১৯-২০২০ অথবছরে ৪০০ শয্যা বিশিষ্ট হাসপাতালের অনুমোদন লাভ করে। হাসপাতালটি অ্যাম্বুলেন্স পরিসেবা এবং একটি হেমোডিয়ালিসিস ইউনিট দ্বারা সজ্জিত। হাসপাতালের সেবাসমূহের মধ্যে রয়েছে:
এছাড়া রয়েছে এক্স-রে ডিজিটাল পদ্ধতিতে রঙ্গিন আল্ট্রাসনোগ্রাফি ও ইকো কার্ডিওগ্রাফি, ল্যাবরেটরী সার্ভিস, ব্লাড ব্যাংক ইত্যাদি।
কলেজটি চট্টগ্রাম বিশ্ববিদ্যালয় দ্বারা অনুমোদিত। কলেজের চেয়ারম্যান মো আবু সাঈদ মো। প্রধান শিক্ষক প্রফেসর ডাঃ জাকিউর রহমান । প্রশাসনিক কাজ অনেক গুছানো।
বাংলাদেশে সকল মেডিকেল কলেজে এমবিবিএস প্রোগ্রামে বাংলাদেশীদের জন্য পরীক্ষা স্বাস্থ্য অধিদফতর (ডিজিএইচএস) দ্বারা পরিচালিত হয়। সারা দেশে একটি লিখিত এবং নৈর্ব্যক্তিক পরীক্ষা দ্বারা ভর্তি পরীক্ষা হয়। বিদেশি শিক্ষার্থীরাও এই মেডিকেল কলেজে এমবিবিএস পড়ার সুযোগ পান। এই মেডিকেল কলেজ নিয়মিত ভালো ফলাফল এবং বিশেষজ্ঞ শিক্ষক থাকার জন্য বিখ্যাত।
সর্দার উধম

সর্দার উধম হলো ২০২১ সালে মুক্তি পাওয়া ভারতীয় হিন্দি ভাষার জীবনীবিত্তিক চলচ্চিত্র, যেটি পরিচালনা করেছেন সুজিত সরকার এবং প্রযোজনা করেছেন রনি লাহিড়ী ও শীল কুমার। চলচ্চিত্রটিতে নাম ভূমিকায় অভিনয় করেছেন ভিকি কৌশল।
১৬ অক্টোবর ২০২১ পেয়েছে
ইয়াহিয়া (নাম)

ইয়াহিয়া (আরবি: يحيى‎) হচ্ছে একটি আরবি ভাষার পুরুষের প্রদত্ত নাম। অর্থ: গুরুতর, সক্রিয়, আধুনিক, বন্ধুত্বপূর্ণ, মনোযোগী।
শীতলপুর রেলওয়ে স্টেশন

শীতলপুর রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি শীতলপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৫৯ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৯২ কি.মি. দূরে স্টেশনটি অবস্থিত।
শীতলপুর রেলওয়ে স্টেশনটি পশ্চিমবঙ্গের ৫ নং রাজ্য সড়ক, শীতলপুর, এ অবস্থিত। স্টেশন কোড হল (এসটিএলবি)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি কাঁথি, সুজালপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়
সুজালপুর রেলওয়ে স্টেশন

সুজালপুর রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি সুজালপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৬১ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৯৪ কি.মি. দূরে স্টেশনটি অবস্থিত।
সুজালপুর রেলওয়ে স্টেশনটি পশ্চিমবঙ্গের দীঘা কন্টাই রোড, সুজালপুর, এ অবস্থিত। স্টেশন কোড হল (এসজেপিএ)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি শীতলপুর, আশাপূর্ণা দেবী এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়
খলিলুর রহমান (ভারতীয় রাজনীতিবিদ)

খলিলুর রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি সপ্তদশ লোকসভা নির্বাচনে জঙ্গিপুর লোকসভা কেন্দ্র থেকে লোকসভা সদস্য নির্বাচিত হন। তিনি জঙ্গিপুর সাংগঠনিক জেলার তৃণমূল কংগ্রেস এর সভাপতি।
ডিন কুরিয়াকোজ

ডিন কুরিয়াকোজ হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। ২০১৬ সাল থেকে তিনি কেরালা যুব কংগ্রেসের সভাপতি হিসেবে দায়িত্ব পালন করছেন। তিনি সপ্তদশ লোকসভা নির্বাচনে ইদুক্কি লোকসভা কেন্দ্র থেকে লোকসভা সদস্য নির্বাচিত হন।
বিনয় কৃষ্ণ বর্মন

বিনয় কৃষ্ণ বর্মন হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় মাথাভাঙ্গা বিধানসভা কেন্দ্রের বিধায়ক হিসেবে দায়িত্ব পালন করছেন। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ রাজ্য সরকারের বনমন্ত্রী হিসেবে দায়িত্ব পালন করেছেন।
আ ভেরি শর্ট স্টোরি

"আ ভেরি শর্ট স্টোরি" হল মার্কিন লেখক আর্নেস্ট হেমিংওয়ে রচিত ছোটগল্প। এটি ১৯২৪ সালে "ইন আওয়ার টাইম"-এর প্যারিস সংস্করণে একটি চরিত্রচিত্র বা পরিচ্ছেদ হিসেবে প্রকাশিত হয় এবং পুনর্লিখনের পর ১৯২৫ সালে বনি অ্যান্ড লিভরাইট থেকে প্রকাশিত হেমিংওয়ের প্রথম মার্কিন ছোটগল্প সংকলন "ইন আওয়ার টাইম"-এ সংযুক্ত করা হয়।
গল্পে প্রথম বিশ্বযুদ্ধে আহত একজন সৈনিক হাসপাতালে তিনমাস চিকিৎসাধীন অবস্থায় লাজ নামে একজন সেবিকা প্রেমে পড়ে। তারা বিয়ে করার সিদ্ধান্ত নেন, কিন্তু সৈনিকটি মার্কিন যুক্তরাষ্ট্রে তার নিজের দেশে ফিরে যাওয়ার পর লাজের নিকট থেকে চিঠি পায় সে অন্য একজন কর্মকর্তাকে বিয়ে করছে। পরে লাজ তাকে জানায় সে বিয়ে করেনি, কিন্তু সৈনিকটি তাকে উপেক্ষা করে।
হেমিংওয়ের এই গল্পের অনুপ্রেরণা হল প্রথম বিশ্বযুদ্ধে ইতালীয় যুদ্ধক্ষেত্রে পায়ে আঘাত পাওয়ার পর মিলানের এক হাসপাতালে চিকিৎসাধীন অবস্থায় এক সেবিকার সাথে তার প্রেমের সম্পর্ক।
উইলসন চম্প্রামারি

উইলসন চম্প্রামারি হলেন একজন ভারতীয় রাজনীতিবিদ, যিনি পূর্বে সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। ২০১৯ সালের ২৪ জুন তিনি ভারতীয় জনতা পার্টিতে যোগদান করেন। ২০০৯ সাল থেকে তিনি পশ্চিমবঙ্গ বিধানসভায় কালচিনি বিধানসভা কেন্দ্রের বিধায়ক হিসেবে দায়িত্ব পালন করছেন।
মেন উইদাউট উইমেন (ছোটগল্প সংকলন)

মেন উইদাউট উইমেন () হল মার্কিন লেখক আর্নেস্ট হেমিংওয়ের দ্বিতীয় গল্প সংকলন। এতে ১৪টি গল্প রয়েছে, যার মধ্যে ১০টি পূর্বে বিভিন্ন সাহিত্য পত্রিকায় প্রকাশিত হয়েছিল। ১৯২৭ সালের অক্টোবরে এটি প্রথম প্রকাশিত হয়, ২ ডলার দরে এর ৭৬০০টি কপি বিক্রি হয়েছিল।
গল্পগুলোর মূল বিষয়বস্তু হল ষাঁড়ের লড়াই, পুরস্কারের জন্য লড়াই, ব্যভিচার, বিবাহবিচ্ছেদ ও মৃত্যু। এই সংকলনের "দ্য কিলার্স", "হিলস লাইক হোয়াইট এলিফ্যান্টস", ও "ইন অ্যানাদার কান্ট্রি" গল্পগুলোকে হেমিংওয়ের সেরা কাজ বলে গণ্য করা হয়।
এই সংকলনে নিম্নোক্ত গল্পগুলো রয়েছে:
"মেন উইদাউট উইমেন" বইটি সমালোচকদের কাছে প্রশংসিত হয়। "কসমোপলিটান" সাময়িকীর প্রধান সম্পাদক রে লং "ফিফটি গ্র্যান্ড" গল্পটির প্রশংসা করে লিখেন, "আমার হাতে আসা অন্যতম সেরা ছোটগল্প... আমার পড়া সেরা মুষ্টিযুদ্ধ বিষয়ক গল্প... বাস্তবতাবাদের একটি গুরুত্বপূর্ণ খণ্ড।"
আনন্দ মোহন বিশ্বাস

আনন্দ মোহন বিশ্বাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। ১৯৯৯ সাল থেকে ২০০৩ সাল পর্যন্ত তিনি লোকসভায় নবদ্বীপ লোকসভা কেন্দ্রের লোকসভা সদস্য হিসেবে দায়িত্ব পালন করেছেন।
সন্ত লুকার গির্জা, মিউনিখ

সন্ত লুকার গির্জা ( বা "Lukaskirche") দক্ষিণ জার্মানির মিউনিখে অবস্থিত বৃহত্তম প্রোটেস্ট্যান্ট গির্জা। এটি ১৮৯৩-৯৬ সালে নির্মিত হয়। গির্জাটির নকশা করেন আলবার্ট স্মিথ। এটি মিউনিখের ঐতিহাসিক এলাকায় সংরক্ষিত একমাত্র লুথারান প্যারিশ গির্জা।
স্টিনসডর্ফস্টারস এবং মারিয়েনেনপ্লাজসের মধ্যে, ইসার নদীর তীরে গির্জাটি অবস্থিত। যদিও এটি মাটিনিয়ানপ্লাজট (মারিয়ানএনপ্ল্ল্যাজ ৩)-এ অবস্থিত তবে এর প্রধান ফটকের অবস্থান স্টেইনসফোর্ডস্টাসে। পূর্ব দিকের দুটি টাওয়ার এবং প্রায় উঁচু গম্বুজ গির্জাটির অন্যতম বৈশিষ্ট্য। যদিও সন্ত লুকার ডাকনাম ডম ডের মুন্নার প্রোটেস্ট্যান্টেন (মিউনিখ প্রোটেস্ট্যান্টের ক্যাথিড্রাল), তবুও গির্জাটিতে বিশপের আসন নেই।
মিউনিখে প্রোটেস্ট্যান্ট গির্জার ইতিহাসটি অনেকটা সংক্ষিপ্তই বলা চলে। ষোল শতকের প্রথম দিকে প্রোটেস্ট্যান্ট গোষ্ঠীগুলোকে নিষিদ্ধ ও দমন করা হয়েছিল। বাভারিয়া মূলত সংস্কারের সময় থেকে উইটলসবাখ পরিবারের অধীনে ক্যাথলিক রাজ্য ছিল, কিন্তু ১৭৯৯ সালে উইটলসবাখের প্রধান, প্রিন্স-ইলেক্টর ম্যাক্স চতুর্থ জোসেফ, ফ্রিডেরাইক ক্যারোলাইন উইলহেলমিনের সাথে বিবাহ বন্ধনে আবদ্ধ হন; তিনি ছিলেন একজন লুথেরান রাজকন্যা। এবং হঠাৎ মিউনিখের আদালতে প্রোটেস্ট্যান্ট উপস্থিতি তৈরি হল। উনিশ শতকে, মিউনিখে জার্মানির অন্যান্য অঞ্চল থেকে অভিবাসী আসতে শুরু করে। এদের মধ্যে অনেকেই লুথেরান ছিল।
১৮২৬ সালেই মিউনিখে লুথেরান প্যারিশনারের সংখ্যা ছিল ৬০০০। প্রথম প্রোটেস্ট্যান্ট গির্জা সন্ত ম্যাথিউ, ১৮৩৩ সালে উদ্বোধন করা হয়। ১৯৩৮ সালে নাৎসিরা এটি ধ্বংস করে ফেলে এবং দ্বিতীয় বিশ্বযুদ্ধের পর অন্য স্থানে পুনর্নির্মিত করা হয়। ১৮৭৭ সালে দ্বিতীয় প্রোটেস্ট্যান্ট গির্জা সন্ত মার্কসের উদ্বোধন করা হয়। উনিশ শতকের শেষ দশকে মিউনিখের লুথেরানদের তৃতীয় এবং বৃহত্তর একটি গির্জার প্রয়োজন পড়ে। কিন্তু বাভারিয়ার রাজ পরিবার মিউনিখের ক্যাথলিক চরিত্রকে রক্ষা করার জন্য উদ্বিগ্ন ছিল, তাই লুথেরানদের সন্ত লুকার গির্জাটি গড়ে তোলার জন্য ইসার নদীর তীরে জমি দান করে। ১৮৯৩ সালে এর নির্মানকাজ শুরু হয় এবং ১৮৯৬ সালের প্রথম আগমন থেকে প্রার্থনা শুরু হয়।
তৎকালীন রোমান ক্যাথলিক শাসকদের খুশি করার জন্য স্থপতি আলবার্ট স্মিথ প্রাক-সংস্কার শৈলী ব্যবহার করেছেন। বাহ্যিক সজ্জাটি রোমানীয় (একাদশ-দ্বাদশ শতকে ইউরোপে ব্যবহৃত গম্বুজ ও খিলানের স্থাপত্য) আকারে নির্মিত হয়েছে, অভ্যন্তরের সজ্জাটি গ্রিক ক্রসের জ্যামিতিক আকৃতির উপর ভিত্তি করে পুরনো রেনিশ গথিকের মতো করে তৈরি করা হয়েছে। গির্জাটির পূর্বদিকে তিনটি পার্শ্বযুক্ত এপস রয়েছে, এবং পশ্চিম প্রাঙ্গণ সাত ধার বিশিষ্ট এবং একটি বর্গাকার টাওয়ার রয়েছে।
১৮৯৬-১৮৯৯ সাল থেকেই সন্ত লুকার গির্জার কিছু অসাধারণ শৈল্পিক স্টেইনড কাচের জানালা ছিল। এগুলোর প্রাথমিক নকশা করেন চার্লস ডিক্সন। তিনি সেই ছিলেন সেই সময়ের বিখ্যাত কাঁচ নকশাকার। কাঁচগুলো মুচচেন মায়ারের হোফকুনস্তানস্টাল্ট (মেয়র কোর্ট আর্ট ওয়ার্কশপ মিউনিখ) তৈরি করেছিল।
১৯৭২ সালের ৬/৭ সেপ্টেম্বরের আকাশ অভিযানের সময় গির্জাটির জানালাগুলি ধ্বংস হয়ে যায়। ১৯৪৬ সালে চ্যান্সেলের হারিয়ে যাওয়া জানালাগুলি হর্মেন ​​কাস্পার নতুন করে তৈরি করেন। গির্জাটির বেদির নকশা করেন শিল্পী গুস্তাভ অ্যাডলফ গোল্ডবার্গ। নকশাটি যীশুর সমাহিতকরণের প্রতি উৎসর্গ করা হয়েছে।
জি.এফ. স্টেইনমেয়ের এন্ড কোর্পোরেশন (এটটিজেন) ১৯৩২ সালে অর্গানটি তৈরি করেন।
রাওধা আতিফ

রাওধা আতিফ (১৮ মে ১৯৯৬ – ২৯ মার্চ ২০১৭) মালদ্বীপের একজন মডেল, অভিনেত্রী এবং রাজশাহী ইসলামী ব্যাংক মেডিকেল কলেজের ছাত্রী ছিলেন। যিনি রাজশাহীতে আত্মহত্যা করে মারা যান।
রাওধা মালদ্বীপের হিরিয়া স্কুল এবং ভিলা আন্তর্জাতিক উচ্চবিদ্যালয়ে পড়াশোনা করেন। তিনি ১৪ বছর বয়সে মালদ্বীপের জাতীয় টেলিভিশনে পরিবেশ বিষক প্রচারণার মডেল ছিলেন। মালদ্বীপের ফটোগ্রাফারের ফটোশুটে অংশ নিয়ে ২০১৪ সালে মালদ্বীপে পরিচিত হন। অক্টোবর ২০১৬-এ তিনি "ভোগ" (ম্যাগাজিন) প্রচ্ছদে তার চিত্র প্রকাশ পায়। তিনি বাংলাদেশের রাজশাহী ইসলামী ব্যাংক মেডিকেল কলেজে চিকিৎসা বিজ্ঞানে পড়শোনা করেন। তিনি মালদ্বীপের উচ্চ শিক্ষা বিভাগ থেকে বৃত্তি পেয়েছিলেন। 
২৯ মার্চ ২০১৭ তারিখে রাজশাহী ইসলামী ব্যাংক মেডিকেল কলেজের আবাসিক হলের একটি কক্ষে তার মৃতদেহ পাওয়া যায়। তার মৃতদেহ সহপাঠিরা প্রথম দেখতে পায় হয়। রাজশাহী মেডিক্যাল কলেজ হাসপাতালে তার মৃতদেহের ময়না তদন্ত হয় । তার পিতা ও মালদ্বীপ দূতাবাস এ তদন্তে সম্মতি দেয়। তার পরিবার অভিযোগ করেছে যে চরমপন্থীগোষ্ঠি তাকে "ইসলামী পোশাক পরিধান করতে অস্বীকার করার" জন্যে হত্যা করেছিল। তবে তিনজন চিকিৎসক ময়নাতদন্ত শেষে বলেছেন রাওধা আত্মহত্যা করেছেন। তার মৃত্যু প্রাথমিকভাবে রাজশাহী মেট্রোপলিটন পুলিশ, তদন্তকারী মালদ্বীপ পুলিশ সেবা দলের দ্বারা তদন্ত করা হয়। তাকে রাজশাহীর হেতেমখা কবরস্থানে দাফন করা হয়। তার জানাযা ও দাফনের সময় পরিবারের সদস্যরাসহ মালদ্বীপের রাষ্ট্রদূত এশথে শান শাকির উপস্থিত ছিলেন। 
রাওধার বাবা মোহাম্মদ আতিফও একজন ডাক্তার, তিনি এ মৃত্যুকে আত্মহত্যা বলতে অস্বীকার করে। তিনি এ মৃত্যুর ঘটনায় কাশ্মিরের ছাত্র ও তার রুমমেট সিরাত পারভিনের বিরুদ্ধে ১০ এপ্রিল ২০১৭ সালে একটি মামলা দায়ের করেন। ২৪ এপ্রিল ২০১৭ তারিখে তার দেহটি দ্বিতীয় তদন্ত সংস্থা সিআইডি কাছে হস্তান্তর করা হয়। সিআইডি তদন্ত বিভাগের তদন্ত অনুযায়ী রাওধা আত্মহত্যা করেছেন বলে প্রমাণ মিলে। অস্ট্রেলিয়ায় "৬০ মিনিটস" এ মৃত্যুর তদন্ত করে জানায় এতে অসাধুতা জড়িয়ে থাকতে পারে।
টমি মিচেল

টমাস বিগনল মিচেল (; জন্ম: ৪ সেপ্টেম্বর, ১৯০২ - মৃত্যু: ২৭ জানুয়ারি, ১৯৯৬) ডার্বিশায়ারের ক্রেসওয়েল এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৫ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ লেগ স্পিন বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন টমাস মিচেল নামে পরিচিত টমি মিচেল।
ডার্বিশায়ারের তৎকালীন অধিনায়ক ও খনি মালিক গাই জ্যাকসনের সুনজরে পড়েন। তিনি তখন সেঁতু নির্মাণে অংশগ্রহণকারী দলের পক্ষে খেলতেন। কাউন্টি দলটির পক্ষে ৩০৩ খেলায় অংশ নেন। ২০.২০ গড়ে ১৪১৭ উইকেট পেয়েছেন।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ পেয়েছিলেন টমি মিচেল। ১৯৩২-৩৩ মৌসুমে ডগলাস জারদিনের অধিনায়কত্বে জর্জ ডাকওয়ার্থ, টমি মিচেল, পতৌদির নবাব, মরিস লেল্যান্ড, হ্যারল্ড লারউড, এডি পেন্টার, বিল ফার্গুসন, প্লাম ওয়ার্নার, লেস অ্যামেস, হেডলি ভেরিটি, বিল ভোস, বিল বোস, ফ্রেডি ব্রাউন, মরিস টেট, ডিক পালাইরেট, হার্বার্ট সাটক্লিফ, বব ওয়াট, গাবি অ্যালেন ও ওয়ালি হ্যামন্ডকে নিয়ে গঠিত ইংরেজ দল অস্ট্রেলিয়া ও নিউজিল্যান্ড গমন করে।
১০ ফেব্রুয়ারি, ১৯৩৩ তারিখে ব্রিসবেনের গাব্বায় স্বাগতিক অস্ট্রেলিয়ার বিপক্ষে টেস্ট ক্রিকেটে প্রথম খেলেন। অস্ট্রেলিয়ার পক্ষে লেন ডার্লিং, আর্নেস্ট ব্রমলি, হ্যামি লাভ এবং ইংল্যান্ডের পক্ষে টমাস মিচেলের একযোগে টেস্ট অভিষেক ঘটে। ঐ খেলায় তার দল ৬ উইকেটে জয়লাভ করেছিল। ২৯ জুন, ১৯৩৫ তারিখে লর্ডসে সফরকারী দক্ষিণ আফ্রিকার বিপক্ষে সর্বশেষ টেস্টে অংশ নিয়েছিলেন তিনি।
প্রাণবন্তভাবে শরীরকে পূর্ণাঙ্গ ব্যবহার করতেন ও ব্যতিক্রমীপন্থায় কব্জী ও আঙ্গুলের ব্যবহার করতেন। বলা হয়ে থাকে যে, স্নুকার টেবিলে তিনি এ কৌশল শিখেছিলেন।
অর্ঘ্য রায় প্রধান

অর্ঘ্য রায় প্রধান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ বিধানসভায় তুফানগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছেন। ২০১৬ সাল থেকে তিনি পশ্চিমবঙ্গ বিধানসভায় মেখলিগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন। তার বাবা অমর রায় প্রধান লোকসভা সদস্য ও বিধায়ক হিসেবে দায়িত্ব পালন করেছেন।
ফজল করিম মিয়া

ফজল করিম মিয়া হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় তুফানগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছেন।
উদয়ন গুহ

উদয়ন গুহ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় দিনহাটা বিধানসভা কেন্দ্রের বিধায়ক হিসেবে দায়িত্ব পালন করছেন।
তোরাফ হোসেন মণ্ডল

তোরাফ হোসেন মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় কুমারগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।
সমীর কুমার পোদ্দার

সমীর কুমার পোদ্দার হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় রানাঘাট উত্তরপূর্ব বিধানসভা কেন্দ্রের বিধায়ক হিসেবে দায়িত্ব পালন করছেন।
ধীমান রায়

ধীমান রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় অশোকনগর বিধানসভা কেন্দ্রের বিধায়ক হিসেবে দায়িত্ব পালন করছেন।
নিউ জলপাইগুড়ি জংশন রেলওয়ে স্টেশন

নিউ জলপাইগুড়ি জংশন রেলওয়ে স্টেশন বা এনজেপি (স্টেশন কোড: NJP) ভারতের পশ্চিমবঙ্গ রাজ্যের তৃতীয় বৃহত্তম রেলওয়ে স্টেশন, যা উত্তরবঙ্গের বৃহত্তম মহানগর শিলিগুড়িকে রেল পরিষেবা প্রদান করে। রেলওয়ে স্টেশন হিসাবে নিউ জলপাইগুড়ি জংশন নেপাল, সিকিম, ভুটান, বাংলাদেশ এবং উত্তর-পূর্বের সাতটি রাজ্যের (আসাম, অরুণাচল প্রদেশ, নাগাল্যান্ড, মণিপুর, মিজোরাম, ত্রিপুরা এবং মেঘালয়) প্রবেশপথ হিসাবে কাজ করে। রেলওয়ে স্টেশনটি উত্তর-পূর্ব সীমান্ত রেল অঞ্চলের সবচেয়ে ব্যস্ততম রেলওয়ে জংশন, যা উত্তর-পূর্ব রাজ্যগুলির জীবনরেখা হিসাবে কাজ করে। এনজেপি উত্তর-পূর্বের রাজ্যগুলিকে ভারতের মূলভূখণ্ডের সঙ্গে সংযোগ রক্ষা করে।
১৯৪৭ সালের বঙ্গভঙ্গের ফলে পশ্চিমবঙ্গের দক্ষিণের জেলাগুলির সাথে উত্তরবঙ্গ ও আসামের যোগাযোগের সংযোগ সম্পূর্ণভাবে বন্ধ হয়ে গিয়েছিল। এর আগে, সংযোগগুলি পূর্ব বাংলার অংশে ছিল, যা ১৯৪৭ সালের ১৪ আগস্ট থেকে পাকিস্তানের অংশ হয়ে ওঠে। উত্তরবঙ্গ, সিকিম, ভুটান ও আসামের প্রবেশদ্বার হিসাবে শিলিগুড়ি গুরুত্ব পেয়েছিল।
১৯৪৯ সালের আশেপাশে বিভিন্ন মিটার-গেজ রেলপথ একত্রিত হয়ে পুরনো শিলিগুড়ি টাউনের উত্তরে শিলিগুড়ি জংশনের আবির্ভাব ঘটেছিল। এছাড়া ন্যারো-গেজ দার্জিলিং হিমালয়ান রেল শিলিগুড়ি টাউন থেকে শিলিগুড়ি জংশন হয়ে দার্জিলিং যেত। ১৯৫০ সালে সম্পূর্ণ হওয়া আসাম রেল লিঙ্ক প্রজেক্টের দ্বারা আসাম ও কিশানগঞ্জের মধ্যে মিটার-গেজ রেলপথ তৈরি হয়েছিল। রেলপথটি উত্তরবঙ্গের তিস্তা, তোর্ষা ও সংকোশ নদীর উপর দিয়ে যেত।
১৯৬০-এর দশকের শুরুতে ভারতীয় রেল বিভিন্ন রেলপথকে মিটার গেজ থেকে ব্রড গেজে রূপান্তরিত করছিল এবং শিলিগুড়ি টিউনের দক্ষিণে নতুন ব্রড গেজ স্টেশন তৈরি করেছিল। যেহেতু স্টেশনটি জলপাইগুড়ি জেলায় অবস্থিত, তাই তার নাম নিউ জলপাইগুড়ি রাখা হয়েছিল। ১৯৬৪ সালে নিউ জলপাইগুড়ি ঐ এলাকার সবচেয়ে গুরত্বপূর্ণ রেলওয়ে স্টেশনে পরিণত হয়েছিল। দার্জিলিং হিমালয়ান রেলপথকে শিলিগুড়ি টাউন থেকে নিউ জলপাইগুড়িতে প্রসারিত করা হয়েছিল।
ভারতের নিউ জলপাইগুড়ি ও বাংলাদেশের ঢাকা ক্যান্টনমেন্টের মধ্যে মিতালী এক্সপ্রেস নামক আন্তর্জাতিক রেল পরিষেবা বর্তমান। এটি প্রতি সপ্তাহে ভারতের নিউ জলপাইগুড়ি ও বাংলাদেশের ঢাকা ক্যান্টনমেন্টের মধ্যে চলাচল করে।
অমল আচার্য

অমল আচার্য হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় ইটাহার বিধানসভা কেন্দ্রের বিধায়ক হিসেবে দায়িত্ব পালন করছেন।
সেন্ডলিং-এর মসজিদ

সেন্ডলিং-এর মসজিদ (), জার্মানির মিউনিখে, শোয়ানজেনবাসট্রেসে অবস্থিত মসজিদ। ১৯৮৯ সাল থেকে মসজিদটি এখানে অবস্থিত এবং মূলত তুর্কি মুসলমানদের ধর্মীয় প্রার্থনার জন্য ব্যবহৃত হয়ে আসছে।
মসজিদটির প্রাতিষ্ঠানিক তুর্কি নাম "দানিয়েত ইজলেরি তুর্ক ইসলাম মারকেজি" অথবা "জার্মানির তুর্কি ইসলামিক সেন্টার ফর ইনস্টিটিউট ফর রিলিজিয়ন"। সংক্ষেপে "ডিআইটিআইএম", যেটি একটি সংস্থা যা জার্মানি জুড়ে মুসলমানের জন্য কাজ করে। এই মসজিদটির একটি পরিচালনা পরিষদ রয়েছে। এই পরিষদের সদস্য রয়েছেন ৪২ জন, সাথে তাদের পরিবারের সদস্যরা। এই পরিচালনা পরিষদ "ধর্ম বিষয়ক তুর্কি-ইসলামিক ইউনিয়ন (ডিআইটিআইবি)-এর সাথে সম্পৃক্ত।
ডিআইটিআইএম মসজিদের প্রধান নির্বাচন করেন, যিনি তুর্কি নাগরিক এবং কিছুটা জার্মান ভাষা বলতে পারেন। সংস্থাটি মিউনিখের আরো দুটি মসজিদ পরিচালনা করে। একটি পাসসিং ও অন্যটি আল্লাখে অবস্থিত। শানজেনবাচস্ত্রে মসজিদটি মিউনিখের তিনটি মসজিদের মধ্যে বৃহত্তম। প্রতিদিন এখানে প্রায় ১৩০ জন দর্শনাথূ ভিড় জমায়। দিনের বেলা এখানে প্রায় ৭০০ মানুষ প্রর্থনা করতে অসেন।
সংখ্যাধিক্যের কারণে, ডিআইটিআইএম ২০০৪ সালে মসজিদটি নতুন জায়গায় স্থানান্তরের পরিকল্পনা প্রদান করে। তবে ভবনের কাছাকাছি বসবাসরত মানুষের প্রতিরোধে তা সম্ভব হয় নি। অতএব, পরিচালনা পরিষদ ডিআইটিআইবি ভবনটির জন্য একটি নতুন উপযুক্ত জায়গা খুঁজে পেতে সহায়তা পেতে মিউনিখ শহরের সাথে কাজ করেছিল এবং গোটজিংগার নামক স্থানে এটি স্থানান্তরের চেষ্টা চালায়। যদিও এই পরিকল্পনাটিও ভেস্তে যায়। ২০০৫ সাল থেকেই গণমাধ্যম বিষয়টি নিয়ে লেখালেখি শুরু করে যা "সেন্ডলিংগার মসজিদ বিতর্ক" নামে পরিচিত।
রকেট রাকুন

রকেট রাকুন হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক সুপারহিরো চরিত্র। চরিত্রটি লেখক বিল মেন্টলো এবং শিল্পী কেইথ গিফেন দ্বারা নির্মিত এবং "মার্ভেল প্রিভিউ" #৭ (গ্রীষ্মকাল ১৯৭৬)-এ প্রথমবার আবির্ভূত হয়। চরিত্রটি হলো একটি বুদ্ধিমান ও নরত্বারোপ রাকুন, যে একজন দক্ষ লক্ষ্যভেদী, অস্ত্র এবং যুদ্ধ-কৌশলবিদ্যায় বিশেষজ্ঞ। চরিত্রটির নাম ও দেহাকৃতি দ্য বিটল্‌স-এর ১৯৬৮ সালের গান "রকি রাকুন"-কে নির্দেশ করে। রকেট রাকুন সুপারহিরো দল গার্ডিয়ান্স অফ দ্য গ্যালাক্সি-এর পুনঃচলনের একজন মুখ্য সদস্য হিসেবে আবির্ভূত হয়।
চরিত্রটির উল্লেখিত দলটির সদস্য হিসেবে বিভিন্ন প্রকারের মিডিয়াতে আবির্ভূত হয়, যার মধ্যে রয়েছে টেলিভিশন ধারাবাহিক, খেলনা এবং ভিডিও গেম। চরিত্রটি মার্ভেল সিনেম্যাটিক ইউনিভার্স চলচ্চিত্র "গার্ডিয়ান্স অফ দ্য গ্যালাক্সি" (২০১৪), "গার্ডিয়ান্স অফ দ্য গ্যালাক্সি ভল. ২" (২০১৭), "" (২০১৮) এবং "" (২০১৯)-এ আবির্ভূত হয়। এই আবির্ভাবগুলিতে, ব্র্যাডলি কুপার রকেট রাকুনের জন্য কণ্ঠপ্রদান করেন, যার সাথে সীন গান মোশন ক্যাপচার প্রদান করেন।
ফুরকান আনসারি

ফুরকান আনসারি হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি চতুর্দশ লোকসভায় গোড্ডা লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন।
ডেমোডেক্স

ডেমোডেক্স হলো অতিক্ষুদ্র পরজীবী প্রাণীদের গণ যারা স্তন্যপায়ী প্রাণীদের চুলের ফলিকলসে র ভেতর বা নিকটে বসবাস করে। এ পর্যন্ত প্রায় "ডেমোডেক্স" গণের ৬৫ টি প্রজাতি আবিস্কৃত হয়েছে। এদের মধ্যে দুটি প্রজাতি মানবশরীরে বাস করে: "ডেমোডেক্স ফলিকিউলারাম" ও "ডেমোডের্স ব্রেভিস", উভয়কেই আইল্যাশ মাইটস হিসেবে উল্লেখ করা হয়। ভিন্ন প্রজাতির প্রাণীরা ভিন্ন প্রজাতির "ডেমোডেক্স" বহন করে। ডেমোডেক্স ক্যানিস পোষা কুকুরের শরীরে বাস করে। "ডেমোডেক্সের" সংক্রমণ অতি সাধারণ এবং সচরাচর এটি কোনো উপসর্গ সৃষ্টি করেনা যদিও কিছু ত্বকের রোগ এ পরজীবী দ্বারা হয়ে থাকে। "ডেমোডেক্স" শব্দটি গ্রিক δημός "ডিমোস" তথা "চর্বি" ও δήξ "ডিকস" তথা "কীট", থেকে উৎপন্ন।
মুক্তাগাছার মন্ডা

মুক্তাগাছার মন্ডা হল প্রকার মিষ্টি যা প্রধান উপাদান হিসাবে দুধ, চিনি ব্যবহার করে তৈরি করা হয়। প্রস্তুতিতে বেশ কয়েকটি অতিরিক্ত উপাদান ব্যবহার করা যেতে পারে। বাংলাদেশের ময়মনসিংহ জেলার মুক্তাগাছা উপজেলায় প্রথম ১৮২৪ সালে এই মিষ্টির প্রচলন হয়। এটির প্রস্তুতপ্রণালী মণ্ডার আবিষ্কারক গোপাল পালের বংশধরদের দ্বারা প্রকাশ করা হয়নি।মন্ডাকে ২০২৪ সালে ১২ ফেব্রুয়ারি বাংলাদেশ সরকার দ্বারা ভৌগোলিক নির্দেশক (জিআই) পণ্য হিসেবে স্বীকৃতি দেওয়া হয়।
১২৩১ বঙ্গাব্দে (১৮২৪ খ্রিঃ) রাম গোপাল পাল স্বপ্নে মিষ্টি তৈরির রেসিপি পান। তিনি এই মিষ্টি তৈরি করে মুক্তাগাছার বড় জমিদারদের একজন মহারাজা সূর্যকান্ত আচার্য চৌধুরীর নিকট পেশ করেন। বর্তমানে গোপাল পাল পরিবারের পঞ্চম বংশধর শ্রী রামেন্দ্রনাথ পাল ভ্রাতৃদ্বয় এই মিষ্টির ব্যবসা পরিচালনা করেন। রামেন্দ্রনাথ বলেন, জমিদার বিভিন্ন ধরনের সাংস্কৃতিক এবং আলোচনা অনুষ্ঠানের আয়োজন করতেন। সেখানে আগত অতিথিদের মন্ডা দিয়েই আপ্যায়ন করা হতো। তবে শেরপুরেও মন্ডা উৎপাদিত হয়।
উপমহাদেশের প্রখ্যাত ওস্তাদ আলাউদ্দিন খাঁ, পশ্চিমবঙ্গের সাবেক মুখ্যমন্ত্রী ডা. বিধানচন্দ্র রায়, নেতাজি সুভাষচন্দ্র বসু প্রমুখ ব্যাক্তিদেরকে মুক্তাগাছার জমিদার বাড়িতে আপ্যায়ন করা হয়েছে এই মণ্ডা দিয়ে। রাশিয়ার জোসেফ স্তালিনকে মণ্ডা পাঠালে তিনি মুগ্ধ হয়ে প্রশংসা করেন এবং পাকিস্তানের আইয়ুব খান একে “পূর্ব পাকিস্তানকা মেওয়া“ বলতেন। আবদুল হামিদ খান ভাসানী মণ্ডার স্বাদে বিমুগ্ধ হয়ে তিনি চীনের মাও ৎসে-তুং এর জন্যও নিয়ে গিয়েছিলেন। মাও ৎসে-তুং এর স্বাদের প্রশংসা করেন।
সাবেক রাষ্ট্রপতি আবু সাঈদ চৌধুরী এবং বঙ্গবন্ধু শেখ মুজিবুর রহমানও এর ভূয়সী প্রশংসা করেছিলেন। ইন্দিরা গান্ধী, দ্বিতীয় এলিজাবেথ কেও আপ্যায়ন করা হয়েছে মণ্ডা দিয়ে।
জিয়াউর রহমান, কাদের সিদ্দিকী ও কামাল হোসেন এর প্রিয় খাবারের তালিকায় ছিল মণ্ডা।
বাররাহ বিনতে আব্দুল মুত্তালিব

বারহা বিনতে আবদুল মুত্তালিব ছিলেন ইসলামের নবী মুহাম্মদের ফুফু। তিনি মক্কায় জন্মগ্রহণ করে। তিনি আব্দুল মুত্তালিব ইবনে হাশিম ও ফাতিমাহ বিন আমরের কন্যা। তার আপন ভাই'রা হচ্ছে আবদুল্লাহ ইবনে আব্দুল মুত্তালিব, আজ-জুবায়ের ইবনে আব্দুল মুত্তালিব ও আবু তালিব ইবনে আব্দুল মুত্তালিব ছিলেন ।
তিনি দুবার বিয়ে করেছিলেন। তার প্রথম স্বামী ছিলেন আব্দুল আসাদ ইবনে হিলাল, কুরাইশ গোত্রের মাখজুম বংশের সদস্য। তাদের ছেলেদের নাম আবদুল্লাহ (পরে আবু সালামা নামে পরিচিতি পায়), সুফিয়ান ও আসওয়াদ। আবু সালামা ও সুফিয়ান মুসলিম হয়েছিলেন, কিন্ত আসওয়াদ মূর্তিপূজারি থেকে যান। বদর যুদ্ধে আসওয়াদ নিহত হন। 
তার দ্বিতীয় স্বামী ছিলেন কুরাইশ বংশের আমির ইবনে লুয়াইয়ি গোত্রের আবু রহম ইবনে আব্দুল উজ্জা। তাদের পুত্রের নাম ছিলো আবু সাবরা। বাররা একজন বহু ঈশ্বরে বিশ্বাসী হিসেবে মৃত্যুবরণ করেন। তার দ্বিতীয় স্বামী পরবর্তীতে মায়মুনা বিনতে আল-হারিসকে বিয়ে করেন। মায়মুনা পরবর্তীতে মুহাম্মদকে বিয়ে করেন।
উম্মে হাকিম বিনতে আব্দুল মুত্তালিব

উম্মে হাকিম বিনতে আবদুল মুত্তালিব ছিলেন মুহাম্মদের ফুফু। তিনি ৫৪৬ খ্রিষ্টাব্দে মক্কায় জন্মগ্রহণ করেন। তিনিআব্দুল মুত্তালিব ইবনে হাশিম ও ফাতিমা বিন আমর আল-মাখজুমিয়ার কন্যা। তিনি মুহাম্মদের পিতা আবদুল্লাহর জমজ বোন ছিলেন। উম্মে হাকিম "আল-বদিদা" (সাদা জন) নামে পরিচিত ছিলেন কারণ তিনি ছিলেন আব্দুল মুতালিবের মেয়েদের মধ্যে একমাত্র উজ্জ্বল ত্বকের অধিকারিণী ছিলেন॥ 
তিনি কুরাইশ বংশের আবদশাম গোত্রের কুরাইজ ইবনে রাবিয়াকে বিয়ে করেছিলেন। তাদের সন্তান হচ্ছে আমীর, আরাওয়া (ভবিষ্যতের খলিফা উসমানের মা), তালহা ও উম্মে তালহা। 
উম্মে হাকিম ৬১০ সালের পূর্বে মারা যান।
রায়গঞ্জ সরকারি মেডিকেল কলেজ ও হাসপাতাল

রায়গঞ্জ সরকারি মেডিকেল কলেজ ও হাসপাতাল পূর্বে উত্তর দিনাজপুরের রায়গঞ্জ শহরের একটি জেলা হাসপাতাল ছিল। পরে এটিকে ২০১৮ সালের মধ্যে একটি পূর্ণাঙ্গ সরকারি মেডিকেল কলেজ ও হাসপাতাল হিসাবে আধুনিকীকরণ করা হয়েছিল। এর পিছনে ধারণা ছিল শুধু রায়গঞ্জ শহর ও এর পার্শ্ববর্তী স্থানগুলিতেই নয় বরং উত্তর দিনাজপুর জেলার আশেপাশের জেলায়ও চিকিৎসা শিক্ষা ও চিকিৎসা সেবা সম্প্রসারিত করা।
মেডিকেল কলেজ ও হাসপাতাল রায়গঞ্জ শহরের প্রাণকেন্দ্রে ডাঃ বিসি রায় সরণীর বিশাল এলাকা জুড়ে অবস্থিত। এটির একপাশে মূল হাসপাতাল ভবন এবং নতুন ১২ তলা একাডেমিক ভবন রয়েছে, যেখানে অনেক বিভাগ ইতোমধ্যে স্থানান্তরিত হয়েছে। আবাসিক ভবন, হোস্টেল ভবন এবং অন্যান্য সুবিধা দ্রুত নির্মিত হচ্ছে।
১০ (সংখ্যা)

১০ (দশ) হলো ৯ এর পরবর্তী এবং ১১ এর পূর্ববর্তী স্বাভাবিক জোড় সংখ্যা। লিখিত ও কথায় উভয় ক্ষেত্রে সর্বাধিক ব্যবহৃত দশমিক সংখ্যাপদ্ধতির ভিত্তি হলো দশ। এটি প্রথম দুই অঙ্কের সংখ্যা। এটাকে সংখ্যা পদ্ধতির ভিত্তি হিসেবে নির্বাচন করার অন্যতম কারণ মনে করা হয়, মানুষের দুই হাতের আঙুলের সংখ্যা ১০ (অঙ্ক)।
৯ (সংখ্যা)

৯ হলো ৮ এর পরবর্তী এবং ১০ এর পূর্ববর্তী স্বাভাবিক ও বিজোড় সংখ্যা।
৯ একটি যৌগিক সংখ্যা, এর প্রকৃত উৎপাদক হলো ১ এবং ৩। এটা সংখ্যা ৩ এর ৩ গুণ, তাই তৃতীয় বর্গ সংখ্যা। নয় একটি মোৎজকিন সংখ্যা। এটি প্রথম যৌগিক শুভ সংখ্যা এবং প্রথম যৌগিক অযুগ্ম বা বিজোড় সংখ্যা। এটি প্রথম একমাত্র এক-অঙ্কের যৌগিক বিজোড় সংখ্যা।
৩ × ৩ হলো ২ × ২ × ২ থেকে এক বেশি। সেহেতু, ৯ একটি ধনাত্মক প্রকৃত সূচক যা অন্য আরেকটি ধনাত্মক প্রকৃত সূচক থেকে ১ বেশি এবং এটি Mihăilescu's Theorem বা কাটালান উপপাদ্য দ্বারা প্রমাণ করা যায়। ৯ হলো কেবল এমন সংখ্যা যার এই বৈশিষ্ট্য আছে।
৯ হল দশভিত্তিক সংখ্যা পদ্ধতির এক অঙ্কের সবচেয়ে বড় সংখ্যা। এটি (("p")) রূপের দ্বিতীয় অ-ইউনিটারি বর্গ প্রাইম এবং প্রথম বিজোড় সংখ্যা। এই রূপের সমস্ত পরবর্তী বর্গসংখ্যাই বিজোড়।
সুতরাং, । ৯ একটি গৌণিক
৯ বাহু বিশিষ্ট বহুভুজকে নবভুজ বলা হয়। যেকোনো কিছুর ৯টির একটি দলকে বলা হয় এননেড।
১০ ভিত্তিতে, একটি ধনাত্মক সংখ্যা ৯ দ্বারা বিভাজ্য যদি এবং কেবল যদি সংখ্যাটির একঅঙ্কীয় মূল হয় ৯।
অর্থাৎ, যদি কোনো স্বাভাবিক সংখ্যাকে ৯ দ্বারা গুণ করা হয় এবং গুণফলের অঙ্কগুলোর যোগফল বারবার ৯ হবে, যতক্ষণ না গুণফল শুধুমাত্র এক অঙ্কের সংখ্যা হয়, যেমন: 
নয়ের গুণিতকের ক্ষেত্রে অন্যান্য আকর্ষণীয় নিদর্শনগুলো হলো:
এটি ৯ এর অন্যান্য গুণিতকের ক্ষেত্রেও প্রযোজ্য। হল একমাত্র অন্য যেমন: একটি সংখ্যা "n" দ্বারা বিভাজ্য যদি এবং কেবল যদি এর একঅঙ্কীয় মূল "n" দ্বারা বিভাজ্য হয়। base-"N"-এর উৎপাদকের এই বৈশিষ্ট্য রয়েছে। ৯ এর আরেকটি বৈশিষ্ট্য হল , এটি হল একটি কাপ্রেকার সংখ্যা।
একটি ১০ ভিত্তির ধনাত্মক পূর্ণসংখ্যা এবং এর অঙ্কগুলোর যোগফলের মধ্যে পার্থক্য হল নয়ের গুণিতক। উদাহরণস্বরূপ:
এটি ৯ দ্বারা বিভাজ্য।
কাস্টিং আউট ৯ হল ১২শ এবং ১৩শ শতাব্দী থেকে প্রচলিত একটি দ্রুত উপায় যেখানে, পূর্ণসংখ্যার যোগফল, পার্থক্য, গুণফল এবং ভাগফল হিসাবের শুদ্ধতা যাচাইয়ে ব্যবহৃত হয়।
একটি সংখ্যাকে তার অঙ্কের সংখ্যা দিয়ে ৯এর সাপেক্ষে ভাগ করলে, সংখ্যাটি পুনরাবৃত্ত দশমিকে পরিণত হয়। (যেমন: )।
৯টি হিগনার সংখ্যা আছে।
সংখ্যার তালিকা

এই পাতাটি সংখ্যা তালিকা সম্পর্কিত।
গণিতে স্বাভাবিক সংখ্যা হলো সেইসব পূর্ণসংখ্যা যা গণনার কাজে (যেমন- ৫টি আপেল) বা ক্রম নির্দেশ করতে (যেমন- চট্টগ্রাম, বাংলাদেশের ২য় বৃহত্তম শহর।) ব্যবহার করা হয়। স্বাভাবিক সংখ্যা মানুষের ব্যবহার করা সবচেয়ে আদিম সংখ্যা পদ্ধতিগুলোর একটি। মানুষ প্রতিদিনের গণনার কাজে এই সংখ্যাগুলো ব্যবহার করতো। 
স্বাভাবিক সংখ্যার সেটে শূন্যকে অন্তর্ভুক্ত করা নিয়ে মতভেদ রয়েছে গণিতবিদ দের মধ্যে। কেউ কেউ শুধু ধনাত্মক পূর্ণসংখ্যাকে স্বাভাবিক সংখ্যা বলেন {১,২,৩, ...}। আবার, কোনো কোনো গণিতবিদ অঋণাত্মক পূর্ণসংখ্যার সেটকে {০,১,২,৩, ...} স্বাভাবিক সংখ্যা হিসেবে সংজ্ঞা প্রদান করেন। প্রথম সংজ্ঞাটি প্রাচীনকাল থেকে চলে আসছে, দ্বিতীয়টি উনিশ শতকে জনপ্রিয় হয়।
স্বাভাবিক সংখ্যার সেট অসীম। একে N দিয়ে প্রকাশ করা হয়। ১,২,৩,৪...ইত্যাদি সখ্যাগুলোকে স্বাভাবিক সংখ্যা বলে।
গাণিতিক বৈশিষ্ট্যের পাশাপাশি অনেক পূর্ণসংখ্যা সাংস্কৃতিক তাৎপর্য বহন করে, অথবা কম্পিউটিং এবং পরিমাপে তাদের ব্যবহারের জন্যও উল্লেখযোগ্য।
যেসমস্ত সংখ্যার কোন ভগ্নাংশ থাকে না তাদের বলে পূর্ণসংখ্যা। 
যেমন: ১, -৫, ১২ ইত্যাদি। পূর্ণসংখ্যার সংখ্যা অসীম। 
সকল পূর্ণসংখ্যার সেটকে Z(ইউনিকোড U+২১২৪) চিহ্ন দিয়ে নির্দেশ করা হয়। জার্মান ভাষায় জাহলান (Zahlen) শব্দের অর্থ সংখ্যা যা থেকে চিহ্নটি এসেছে। 
ধনাত্মক সংখ্যা, ঋণাত্মক সংখ্যা এবং শূন্য - সব‌ই বাস্তব সংখ্যা (ইংরেজি Real number) । অর্থাৎ যে সকল সংখ্যাকে সংখ্যারেখা-র মাধ্যমে প্রকাশ করা যায় তাদেরকে বাস্তব সংখ্যা বলে। এর বিপরীতে আর এক ধরনের সংখ্যা আছে যাদের বলা হয় অবাস্তব সংখ্যা ()। বাস্তব এবং অবাস্তব অংশযুক্ত সংখ্যাকে বলে জটিল সংখ্যা () যা "জটিল সংখ্যাতলের" (complex number plane) উপর যেকোন বিন্দু। এই তলে "বাস্তব সংখ্যা রেখা"-র (Real axis) সঙ্গে অবাস্তব সংখ্যা রেখা (Imaginary axis) লম্বভাবে অবস্থিত। ধনাত্মক সংখ্যা হলো ০ থেকে বড় সকল সংখ্যা। এটি ভগ্নাংশ ও হতে পারে।ঋণাত্মক সংখ্যা =০ থেকে ছোটো সকল সংখ্যা। ০ সহ সকল ধনাত্মক সংখ্যা হল অঋণাত্মক সংখ্যা।
ডি. ইয়াসোধা

ডি. ইয়াসোধা হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি তামিলনাড়ু বিধানসভার শ্রীপেরুমবুদুর বিধানসভা কেন্দ্রে চারবার বিধায়ক হিসেবে নির্বাচিত হয়েছিলেন।
ডায়মন্ড হারবার সরকারি মেডিকেল কলেজ ও হাসপাতাল

ডায়মন্ড হারবার সরকারি মেডিকেল কলেজ ও হাসপাতাল পূর্বে দক্ষিণ চব্বিশ পরগণার ডায়মন্ড হারবার শহরের একটি জেলা হাসপাতাল ছিল। পরে এটিকে ২০১৮ সালের মধ্যে একটি পূর্ণাঙ্গ সরকারি মেডিকেল কলেজ ও হাসপাতাল হিসাবে আধুনিকীকরণ করা হয়েছিল। এর পিছনে ধারণা ছিল শুধু ডায়মন্ড হারবার শহর ও এর পার্শ্ববর্তী স্থানগুলিতেই নয় বরং দক্ষিণ চব্বিশ পরগণা জেলার আশেপাশের জেলায়ও চিকিৎসা শিক্ষা ও চিকিৎসা সেবা সম্প্রসারিত করা।
কানিথি বিশ্বনাথাম

কানিথি বিশ্বনাথাম হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ১৯৮৯ সাল থেকে ১৯৯৬ সাল পর্যন্ত শ্রীকুলাম লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন।
ছবি বিশ্বাস (রাজনীতিবিদ)

ছবি বিশ্বাস একজন বাংলাদেশি রাজনীতিবিদ ও দশম জাতীয় সংসদ সদস্য। ছবি বিশ্বাস নেত্রকোণা-১ আসন থেকে ২০১৪ সালে দশম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
ছবি বিশ্বাস ২৬শে মে ১৯৫১ সালে নেত্রকোণা জেলায় জন্মগ্রহণ করেন। তিনি উচ্চ শিক্ষায় শিক্ষিত।
ছবি বিশ্বাস ২০১৪ সালে প্রথম বারের মতো সংসদ সদস্য নির্বাচিত হন। ২০১৪ সালের ডিসেম্বর মাসে বাংলাদেশ জাতীয়তাবাদী দলের কর্মীরা ঢাকা মেডিকেল কলেজ ও হাসপাতালে হামলা চালায় এবং তখন ছবি বিশ্বাসের গাড়ী পুড়িয়ে দেয়া হয়।
আরওয়া বিনতে কুরাইজ

আরওয়া বিনতে কুরাইজ ( ) ছিলেন উসমান ইবনে আফফানের মা। 
আরওয়া কুরাইজ ইবনে রবিয ইবনে হাবিব আব্দ শামস ইবনে আব্দ মানাফের কন্যা ছিলেন। কুরাইশের উপ-গোষ্ঠী ছিলো বানু আব্দ-শামস গোত্র। আওয়ারার মা ছিলো উম্মে হাকীম বিন আব্দুল মুত্তালিব, তাই আওয়াওয়া সম্পর্কে নবী মুহাম্মদের ফুুুফাতো বোন ছিলেন।
আওয়ার বিয়ে হয় আফফান ইবনে আবী আল-এর সাথে। উসমান ও আমীনা তাদের সন্তান। আফফানের মৃত্যুর পরে আরওয়া উকবা ইবনে আবু মুয়ায়েতকে বিয়ে করে। আল-ওয়ালীদ, আম্মারা, খালিদ, উম্মে কুলসুম, উম্মে হাকিম ও হিন্দ তাদের সন্তাান।
আরাওয়া বিন কুরুয়েজ ইসলাম গ্রহণ করেন এবং তার মেয়ে উম্মে কুলসুম বিন উকবার পরে মদিনা চলে যান। তিনি ইসলামের নবী মুহাম্মাদের আনুগত্য করেন এবং মদিনায় থেকে যান মৃত্যু পর্যন্ত। তিনি যখন মারা যান তখন তার পুত্র উসমান খিলাফতের দ্বায়িত্ব পালন করছেন।
ময়ন্তী ল্যাঙ্গার

ময়ন্তী ল্যাঙ্গার একজন ভারতীয় সাংবাদিক যিনি স্টার স্পোর্টস নেটওয়ার্কের হয়ে কাজ করেন। তিনি জি স্পোর্টসে "ফুটবল ক্যাফে", ইএসপিএনে ২০১০ ফিফা বিশ্বকাপ উপস্থাপনা করেন। এছাড়াও ২০১০ কমনওয়েলথ গেমস, ২০১১ ক্রিকেট বিশ্বকাপ, ২০১৪ ইন্ডিয়ান সুপার লিগ, ২০১৫ ক্রিকেট বিশ্বকাপ এবং ২০১৮ ইন্ডিয়ান প্রিমিয়ার লিগ প্রতিযোগিতায়ও উপস্থাপনা করেছেন।
যুক্তরাষ্ট্রে থাকাকালীন সময়ে ফুটবলের প্রতি তার আগ্রহ জন্মায়। তিনি তার কলেজের ফুটবল দলে ছিলেন এবং ফিফা বিচ ফুটবলের অতিথি উপস্থাপিকা হিসেবেও কাজ করেছিলেন।
ঐ উপস্থাপনায় সফলতা পাওয়ার পর তিনি জি স্পোর্টস থেকে "ফুটবল ক্যাফে" অনুষ্ঠানের উপস্থাপিকা ও সহযোগী প্রযোজক হওয়ার প্রস্তাব পান। ল্যাঙ্গার এরপর জি নেটওয়ার্কের বিভিন্ন ফুটবল অনুষ্ঠানে ধারাভাষ্য ও সাক্ষাৎকার গ্রহণের কাজ করেন। নয়াদিল্লির আমবেদকার স্টেডিয়ামে অনুষ্ঠিত নেহরু কাপের উপস্থাপিকা ছিলেন। এছাড়াও তিনি ইন্ডিয়ান ক্রিকেট লিগে জি স্পোর্টসের কভারেজে উপস্থাপিকা ছিলেন।
তিনি ইএসপিএনে ২০১০ ফিফা বিশ্বকাপের ভারতে সম্প্রচারে উপস্থাপিকা ছিলেন, যাতে ছিল ম্যাচ পূর্ববর্তী, অর্ধকাংশ ও ম্যাচ পরবর্তী বিশ্লেষণ। এছাড়াও ময়ন্তী ল্যাঙ্গার চারু শর্মার সাথে দিল্লিতে অনুষ্ঠিত ২০১০ কমনওয়েলথ গেমস উপস্থাপনা করেছিলেন।
ল্যাঙ্গার ২০১২ সালে ক্রিকেটার স্টুয়ার্ট বিনিকে বিয়ে করেন।
মোঃ সোহরাব উদ্দিন (কিশোরগঞ্জের রাজনীতিবিদ)

মোঃ সোহরাব উদ্দিন বাংলাদেশের কিশোরগঞ্জ জেলার একজন রাজনীতিবিদ। সোহরাব কিশোরগঞ্জ-২ আসনের সাবেক সাংসদ, যিনি ২০১৪ সালের নির্বাচনে আওয়ামী লীগ মনোনীত সংসদ সদস্য নির্বাচিত হয়েছিলেন। তারপর ২০২৪ সালের নির্বাচনে স্বতন্ত্র প্রার্থী হিসেবে ঈগল প্রতীকে সংসদ সদস্য নির্বাচিত হন। ২০২৪ সালে বাংলাদেশে সংগঠিত স্বৈরাচার বিরোধী অসহযোগ আন্দোলনের প্রেক্ষিতে দ্বাদশ জাতীয় সংসদ বিলুপ্ত হলে সোহরাব তার সংসদ সদস্য পদ হারান।
মোঃ সোহরাব উদ্দিন ১ জুন ১৯৫৬ সালে কিশোরগঞ্জ জেলায় জন্মগ্রহণ করেন। তিনি বি.কম এ স্নাতক (পাশ) করে আইন বিষয়ে ডিগ্রি অর্জন করেছে। 
মোঃ সোহরাব উদ্দিন রাজনীতিতে সক্রিয় এবং তিনি দ্বিতীয় বারের মতো সংসদ সদস্য নির্বাচিত হয়েছেন। এবং তিনি সংসদে ট্রেজারি বেঞ্চের সদস্য।
উম্মে কুলসুম বিনতে উকবা

উম্মে কুলসুম বিনতে উক্ববা ( বাাংলায়ঃ উম্মে কুলসুম) (c.৬১০-c.৬৫৪) ইসলামের নবী মুহাম্মদ -এর সহচর ছিল। কুরআনের একটি আয়াত, ৬০:১০, তার পরিস্থিতির প্রতিক্রিয়ায় নাজিল হয়েছিল। 
তার জন্ম মক্কায়, সে উকবা ইবনে আবু মুয়ায়েত এবং আরওয়া বিনতে কুুুরায়েজের কন্যা; তিনি খলিফা উসমানের তার মায়ের দিক থেকে সৎ-ভাই ছিলেন । তাদের মা আরওয়া ছিলেন মুহাম্মদের ফুফাতো বোন। 
উম্মে কুলসুমের পিতা উক্ববা প্রকাশ্যে মুহাম্মাদের বিরোধী ছিলেন। উম্মে কুলসুম ৬২২ সালের পূর্বে তিনি মুসলিম হন। তিনি "হিজরতের" পরে মক্কা রয়ে যান। ৬২৪ সালে বদর যুদ্ধে উক্ববা নিহত হন। 
৬২৮ সালে হুদায়বিয়া চুক্তির পর, উম্মে কুলসুম খুযাআ গোত্রের একজন ব্যক্তির সাথে মদিনার উদ্দেশ্যে মক্কা ছেড়ে বেরিয়ে পড়ে। তার ভাইয়েরা, ওয়ালিদ ও আম্মারা তাকে ধাওয়া করে। সে তাদের একদিন আগে মদিনা পৌঁছেছিল। তার ভাইয়েরা মুহাম্মাদকে হুদায়বিয়া চুক্তির দ্বারা তাদের ফিরিয়ে নিতে চাইছিলো। চুক্তিতে ছিলো, যে মক্কা থেকে মদিনা থেকে পালিয়ে আসা মুসলমানদের তাদের পরিবারের কাছে ফিরিয়ে দিতে হবে। উম্মে কুলসুম দাবি করেছিলেন যে, "নারীরা দুর্বল" এবং যদি তাকে মুশরিকদের মধ্যে থাকতে হয় তবে তার বিশ্বাসে দৃঢ় থাকার শক্তি থাকতে পারবে না। মুহাম্মদ তখন কুরআনের নতুন বাণী পাঠ করেন: এই বাণী শেষে মুহাম্মদ বলেন, "পালিয়ে যাওয়া মানুষ" শব্দটি পুরুষবর্ণ ছিল, তাই এটি মহিলাদের জন্য প্রযোজ্য হবে না। তবে, পালিয়ে যাওয়া নারীদের অবশ্যই তাদের বিশ্বাসের সত্যতা যাচাই করা উচিত। উম্মে কুলসুমকে জিজ্ঞাসা করা হয়েছিল যে, তিনি কি আল্লাহ, তার রসূল এবং ইসলামের প্রতি ভালবাসার জন্য মদিনাতে এসেছেন নাকি তিনি স্বামী খুঁজতে বা পালাতে চেয়েছিলেন অথবা অর্থ উপার্জন করার আশা করে এসেছেন। পরীক্ষার পর মুহাম্মাদ বলেছিলেন, "তোমরা যা জানো তাতে নারীদের ব্যাপারে আল্লাহ তা'আলা চুক্তি ভেঙে দিয়েছেন, তাই চলে যাও।" 
এরপর অন্য মহিলারা উম্মে কুল্থুমের উদাহরণ অনুসরণ করেন এবং মদিনার জন্য মক্কা ছেড়ে চলে যান। 
উম্মুল কুল্থুমকে বিয়ে করার জন্য চারজন পুরুষ পানিপ্রার্থী হয়েছিলেন এবং তিনি চারজনকেই বিয়ে করেছিলেন। তিনি তার ভাই উথমানকে জিজ্ঞেস করলেন যে, কাকে গ্রহণ করবেন। তিনি তাকে পরামর্শ দিয়েছিলেন মুহাম্মদের সঙ্গে আলাপ করতে। মুহাম্মদ তাকে জায়েদ ইবনে হরিথাকে বিয়ে করার পরামর্শ দিলেন। তিনি জায়েদ ও রুকাইয়াকে জন্ম দেন।
X
কিন্তু তাদের বিবাহ বিচ্ছেেদ হয়ে যায়। শিশু যায়েদ শৈশবে মারা যায় কিন্তু রুকাইয়া উসমানের সুরক্ষায় প্রতিপালিত হতে থাকেন। 
এরপর তিনি জুবায়ের ইবনে আল-আওয়ামকে বিয়ে করেছিলেন, যাকে তিনি হিংস্র হওয়ার কারণে অপছন্দ করেছিলেন। সে তালাক চাইলে জুবায়ের তালাক দিতে রাজি হয়না। পরে তালাক দেন।" পরে জুবায়ের অভিযোগ করলেন, "সে আমাকে প্রতারণা করেছে, আল্লাহ তা'আলা তাকে ঠকাতে পারে!" মুহাম্মদ তাকে "আবার প্রস্তাব করার" পরামর্শ দিয়েছিলেন, কিন্তু জুবায়ের জানতেন যে উম্মে কুলসুম কখনো তার কাছে ফিরে আসবেন না। বিচ্ছেদের পরপরই তিনি তাদের মেয়ে জয়নবকে জন্ম দেন। 
উম্মে কুলসুমের তৃতীয় স্বামী আব্দুল রহমান ইবনে আওফ । তিনি উক্ত স্বামীর উরসে ছয় সন্তানের জন্ম দেনঃ মুহাম্মদ, ইব্রাহীম, হামিদ (অথবা হুমায়িদ), ইসমাইল, হামিদা ও আমাত আর-রহমান। এই বিয়েটি বিশ বছর টিকেছিলো। ৬৫৩/৪ সালে আব্দুল রহমান মারা যায়। 
বিধবা হওয়ার পর, উম্মে কুলসুম আমর ইবনে আল-আসকে বিয়ে করেছিলেন, কিন্তু তার মাত্র এক মাস পরে কুলসুম মারা যান।
ফিফটি গ্র্যান্ড

"ফিফটি গ্র্যান্ড" () হল আর্নেস্ট হেমিংওয়ে রচিত একটি ছোটগল্প। এটি ১৯২৭ সালে "দি আটলান্টিক রিভিউ"-এ প্রথম প্রকাশিত হয় এবং পরে হেমিংওয়ের ছোটগল্প সংকলন "মেন উইদাউট উইমেন"-এ অন্তর্ভুক্ত করা হয়। এই গল্পে হেমিংওয়ের ষোল বছর বয়সে ওক পার্ক হাই স্কুলের সাহিত্য পত্রিকা "ট্যাবুলা"য় প্রকাশিত তার গল্প "আ ম্যাটার অব কালার"-এর সাদৃশ্য রয়েছে। দুটি গল্পেই অপরিকল্পিত মুষ্টিযুদ্ধ নিয়ে গল্প বর্ণিত হয়েছে এবং দুটি গল্পেই একটি চরিত্র গল্প বর্ণনা করেছে, যে মূল বর্ণনাকারী চরিত্র বা কেন্দ্রীয় চরিত্র নয়। এই দুটি গল্পেই হেমিংওয়ে এই ধরনের বর্ণনাশৈলী ব্যবহার করেছেন।
"ফিফটি গ্র্যান্ড"-এ জ্যাক ব্রেনানের গল্প বর্ণিত হয়েছে, যে প্রশিক্ষণ লাভ করে এবং তার প্রতিপক্ষ জিমি ওয়ালকটের সাথে মুষ্টিযুদ্ধে লিপ্ত হয়। গল্পের প্রথম অংশ নিউ জার্সিতে এবং দ্বিতীয় অংশ নিউ ইয়র্কের সংগঠিত হয়। এতে হেমিংওয়ের মুষ্টিযুদ্ধের প্রতি ভালোবাসা ও জ্ঞান প্রকাশ পেয়েছে এবং তার বাতিল ও অল্প কথায় বর্ণনাশৈলী ব্যবহার দেখা গেছে।
"কসমোপলিটান" সাময়িকীর প্রধান সম্পাদক রে লং ফিফটি গ্র্যান্ড-এর প্রশংসা করে লিখেন, "আমার হাতে আসা অন্যতম সেরা ছোটগল্প... আমার পড়া সেরা মুষ্টিযুদ্ধ বিষয়ক গল্প... বাস্তবতাবাদের একটি গুরুত্বপূর্ণ খণ্ড।"
ফিরোজা বিবি

ফিরোজা বিবি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০০৯ সাল থেকে ২০১৬ সাল পর্যন্ত পশ্চিমবঙ্গ বিধানসভায় নন্দীগ্রাম বিধানসভা কেন্দ্রের বিধায়ক হিসেবে দায়িত্ব পালন করেছেন। ২০১৬ সাল থেকে তিনি পশ্চিমবঙ্গ বিধানসভায় পাঁশকুড়া পশ্চিম বিধানসভা কেন্দ্রের বিধায়ক হিসেবে দায়িত্ব পালন করছেন। তার ছেলে নন্দীগ্রাম গণহত্যায় ২০০৭ সালের ১৪ মার্চ নিহত হয়েছিল। তিনি 'শহিদ জননী' নামে পরিচিত।
দ্য কিলার্স (হেমিংওয়ের ছোটগল্প)

"দি কিলার্স" () হল আর্নেস্ট হেমিংওয়ে রচিত একটি ছোটগল্প। এটি ১৯২৭ সালে স্ক্রিবনার্স ম্যাগাজিনে প্রকাশিত হয়। পরে এটি "মেন উইদাউট উইমেন", "দ্য স্নোস অব কিলিমাঞ্জারো" ও "দ্য নিক অ্যাডামস স্টোরিজ" ছোটগল্প সংকলনগুলোতেও প্রকাশিত হয়। লেখকের নিজের অভিজ্ঞতা, তার ব্যঙ্গাত্মক রচনাশৈলীর ব্যবহার, মৃত্যু, বন্ধুত্ব ও জীবনের লক্ষ্য বিষয়ক বিষয়বস্তু নিয়ে রচিত "দ্য কিলার্স" হেমিংওয়ের অন্যতম প্রসিদ্ধ ছোটগল্প হিসেবে বিবেচিত।
গল্পটি হেমিংওয়ের বিখ্যাত নিক অ্যাডামস চরিত্রটি নিয়ে রচিত, যেখানে হেমিংওয়ে নিক অ্যাডামসের কৈশোর থেকে যৌবনে পদার্পণের চিত্র তুলে ধরেছেন। গল্পের মূল কাহিনিতে দেখা যায় একদল অপরাধী একটি রেস্তোরাঁয় ঢুকে একজন সুয়েডীয় মুষ্টিযোদ্ধা ওলে আন্দ্রেসনের খোঁজ করছে, ওলে কেন লুকিয়ে আছে তা অজানা, খুব সম্ভবত কোন লড়াইয়ে জয়ী হয়েছিল।
ইতিহাসবেত্তাগণ দালিলিক প্রমাণ দেখান যে এই কাজের মূল শিরোনাম ছিল "দ্য ম্যাটাডর্স"। "দি কিলার্স" হেমিংওয়ের অন্যতম শ্রেষ্ঠ ও সাড়াজাগানো একটি রচনা।
১৯২০-এর দশকে ইলিনয়ের সামিটে এই গল্প সংগঠিত হয়। দুজন পেশাদার খুনী, ম্যাক্স ও অ্যাল, জর্জ পরিচালিত হেনরি'স লাঞ্চরুমে প্রবেশ করে। তারা মূল খাদ্যতালিকার বাইরে একটি খাবার চায়, এবং পরে শূকরের মাংস ও ডিম চায়। অ্যাল রান্নাঘরে প্রবেশ করে এবং নিক অ্যাডামস ও পাচক স্যামকে বেঁধে ফেলে। ম্যাক্স ও জর্জের মধ্যে আলাপচারিতা হয়, যেখানে প্রকাশ পায় যে তারা দুজন সুয়েডীয় মুষ্টিযোদ্ধা ওলে আন্দ্রেসনকে খুন করতে এসেছে। আন্দ্রেসনকে পাওয়া যায়নি, ফলে তারা দুজন চলে যায়। জর্জ আন্দ্রেসনকে এই দুজন ব্যক্তি সম্পর্কে সতর্ক করতে নিককে মিসেস বেল পরিচালিত হার্শ'স বর্ডিং হাউজে পাঠায়। নিক আন্দ্রেসনকে বিছানায় শোয়া অবস্থায় পান এবং তাকে সবকিছু জানায়। আন্দ্রেসন কিছু বলে না এবং নিককে কিছু করতে মানা করেন, যেহেতু তাদের কিছু করার নেই। নিক রেস্তোরাঁয় চলে যায় এবং জর্জকে আন্দ্রেসনের প্রতিক্রিয়া সম্পর্কে জানায়। যখন জর্জকেও এই ব্যাপারে আর উদ্বিগ্ন দেখায় না, নিক শহর ছেড়ে যাওয়ার সিদ্ধান্ত নেয়।
এই ছোটগল্পটি কয়েকটি চলচ্চিত্র ও কমিক বইয়ের অনুপ্রেরণা হিসেবে কাজ করে:
সিরাকুসিয়া

সিরাকুসিয়া (,"Syrakousía") হলো প্রাচীন গ্রীকে তৈরী বৃহত্তম পরিবহন জাহাজ। দাবী করা হয় যে, এটি প্রাচীন যুগের সবচেয়ে বৃহত্তম জাহাজ। দৈর্ঘ্যে এটি ছিলো ১১০ মিটার বা ৩৬০ ফুট। সিসিলির নৌ-বন্দর কাঠামো সিরাকুসিয়ার জন্য যথেষ্ট ছিলো না। মিশরের টলেমি সাম্রাজ্যের আলেক্সান্দিরায় উদ্দেশ্যে এটি একবার যাত্রা করেছিলো সিসিলির সিরাকিউস থেকে। জাহাজটি টলেমি তৃতীয় ইয়ারগেটসকে উপহার হিসেবে দেওয়া হয়েছিলো।
সিরাকুসিয়া জাহাজটির নকশা করেন বিজ্ঞানী আর্কিমিডিস। ২৪০ খ্রিস্ট পূর্বাব্দে হিয়েরো দ্বিতীয় এর আদেশে তৈরী করেন করিন্থের আর্কিয়াস। জাহাজের ধারণক্ষমতা ছিলো প্রায় ১৬০০ থেকে ১৮০০ টন বস্তু এবং ১৯৪২ জন যাত্রী। এছাড়া ক্যাটাপুল্টসহ (সামরিক যন্ত্র) প্রায় ২০০ জন সৈন্যও যাতায়াত করতে পারতো। টলেমি তৃতীয়কে উপহার হিসেবে দেওয়ার পর জাহাজটির নাম পরিবর্তন করে রাখা হয় "আলেকজান্দ্রেয়া" ()।
এই জাহাজের আলোচনা, সেইসাথে সম্পূর্ণ এথেনিয়াসের (প্রাচীন গ্রিক লেখক, তিনি সিরাকুসিয়ার বিস্তারিত বিবরণ লিপিবদ্ধ করে, যা এখন হারিয়ে গেছে) সম্পূর্ণ বিবরণ ছিলো।
জাহাজ নির্মাণের আলোচনায় দেখা যায়, সেখানে বিশেষ গুরুত্ব দেওয়া হয়েছিলো জাহাজের কাঠামোকে সমুদ্রক্ষয় থেকে রক্ষা করার জন্য।
জাহাজের বাইরের চেহারা সম্পর্কে খুব বেশি কিছু জানা যায় না। তবে এথেনিয়াস বর্ণনা করেন যে জাহাজের বাকি অংশের চেয়ে উপরের ডেকটি বেশি চওড়া ছিলো। উপরন্তু, উপরের ডেকে আটটি টাওয়ার ছিলো। এর মধ্যে দুইটি তীরন্দাজী এবং চারটি ব্যবহৃত হতো সশস্ত্র সৈন্যের জন্য। জাহাজের উপরে যুদ্ধ করার উপযুক্ত প্ল্যাটফর্ম ছিল। সেখানে একটি দৈত্যকার ক্যাটাপুল্ট ছিল। ক্যাটাপুল্ট হলো আর্কিমিডিসের তৈরী একটি গুলতি নিক্ষেপণ যন্ত্র।
যাত্রী পরিবহনের হিসেবে সিরাকুসিয়া জাহাজটি "টাইটানিকের" সমতুল্য। সিরাকুসিয়ার উদ্ভাবনী নকশা এবং অতিকায় আকার বিশিষ্ট হওয়ায় এতে ছিলো একটি বাগান এবং গরম পানিসহ স্নানাগার। এছাড়া বিভিন্ন বিনোদনমূলক স্থান তৈরি করা হয়েছিলো। জাহাজের নিম্ন স্তরে ছিলো নাবিক এবং ক্রু এবং বোর্ডে সোইন্যদের জন্য স্থান সংরক্ষিত ছিল। জাহাজের উপরের স্তরে ছিলো যাত্রীদের ব্যবহারের জন্য ছিল। এথেনিয়াসের মতে, জাহাজটি হাতির দাঁত এবং মার্বেলের মতো সামগ্রী ব্যবহার করে সুন্দরভাবে সজ্জিত করা হয়েছিল। এর সমস্ত জনসমাগমের স্থান ইলিয়াডের গল্পকে চিত্রিত করে মোজাইক দিয়ে সজ্জিত করা হয়েছিল। জাহাজটিতে একটি লাইব্রেরি, একটি ড্রয়িং রুম এবং যাত্রীদের ব্যবহারের জন্য একটি জিমন্যাসিয়াম, পাশাপাশি এফ্রোডাইটের জন্য একটি ছোট মন্দির ছিল।
টলেমির ছেলে সিরাকুসিয়াকে "ছাড়তে" চেয়েছিলেন। তিনি একটি বিশাল "যুদ্ধ জাহাজ, তেসারাকন্তারেস" নির্মাণের আদেশ দেন। "তেসারাকন্তারেস" ছিলো ৪২০ ফুট লম্বা এবং ৪০০০ এরও বেশি লোক ও ২৮৫০ জন সৈন্য বহন করতে পারতো। যাইহোক, প্লুটার্কের বর্ণনা অনুসারে জাহাজটি ছিলো অচল।
প্রকরণসর্বস্বতা

প্রকরণসর্বস্বতা বা ফর্মালিজম (, , , ) হলো সাহিত্য সমালোচনা ও সাহিত্য তত্ত্বের শিক্ষা যেখানে মূলত কোন নির্দিষ্ট লেখার গঠনগত দিকই বিবেচনা করা হয়। কোন ধরনের বাহ্যিক প্রভাব ব্যতীত শুধুমাত্র লেখার উপর গুরুত্ব দেয়া হয় এ ধরনের অধ্যয়নে। প্রকরণসর্বস্বতা বা ফর্মালিজম মাঝেমধ্যে ব্যাখ্যা বিশ্লেষণের মত বিষয়গুলোকে এড়িয়ে যায়। বরঞ্চ তাদের দৃষ্টি থাকে মোড, জনরা, ডিসকোর্স ও ফর্মের উপর।
সাহিত্য তত্ত্বে ফর্মালিজম হলো এমন একধরনের সমালোচনামূলক পদ্ধতি যেটা কোন লেখার অন্তর্নিবিষ্ট বৈশিষ্ট্যকে বিশ্লেষণ, ব্যাখ্যা, বা মূল্যায়ন করে।
জ্যাকবসনের তৈরি করা মস্কো লিঙ্গুয়েস্টিক চক্র ভাষাবিজ্ঞানের সাম্প্রতিক উন্নয়নে আইক্যানবাউমের গ্রুপের চেয়ে বেশি সচেতন ছিলো। জ্যাকবসন ১৯২০ সালে মস্কো ছেড়ে প্রাগে চলে যান এবং ১৯২৬ সালে প্রাগ লিঙ্গুয়েস্টিক সার্কেল গড়ে তুলেন। এ চক্রটি আগেরটার মতই একইরকম বিষয়ে আগ্রহী ছিলো।
হিলস লাইক হোয়াইট এলিফ্যান্টস

"হিলস লাইক হোয়াইট এলিফ্যান্টস" () হল আর্নেস্ট হেমিংওয়ের একটি ছোটগল্প। এটি ১৯২৭ সালের আগস্ট মাসে সাহিত্য পত্রিকা "ট্রানজিশন"-এ প্রথম প্রকাশিত হয়। পরে একই বছর হেমিংওয়ের ছোটগল্প সংকলন "মেন উইদাউট মেন"-এ অন্তর্ভুক্ত করা হয়।
গল্পটি স্পেনীয় একটি রেল স্টেশনে মাদ্রিদে যাওয়ার জন্য অপেক্ষমাণ একজন মার্কিনী ও এক তরুণীর মধ্যে আলাপচারিতাকে কেন্দ্র করে আবর্তিত হয়। তরুণীটি নিকটবর্তী পাহাড়গুলোকে সাদা হাতীর সাথে তুলনা করেন। তারা পরোক্ষভাবে একটি "অস্ত্রোপচার" নিয়ে আলোচনা করে, যা গর্ভপাতের অস্ত্রোপচার বলে ধারণা করা হয়।
"হিলস লাইক হোয়াইট এলিফ্যান্টস" এর নারীবাদ-বিরোধী বিষয়ের জন্য সমালোচিত হয়; গল্পটিকে নারীবাদের পক্ষ ও বিপক্ষে উভয়ই বলে ব্যাখ্যা প্রদান করা হয়। নারীবাদ-বিরোধী যে বিষয়টি প্রাধান্য পেয়েছে তা হল গল্পে পুরুষটি নারীটির উপর কর্তৃত্ব স্থাপন করে এবং নারীটি গর্ভপাত করানোর মধ্য দিয়ে পুরুষটির ইচ্ছা পূরণ করে। ফ্রেডেওরিক বুশ বলেন যে নারীটি "তার সন্তানকে কবর দেওয়ার সাথে সাথে তার দর্শনকে কবর দিয়েছে।" কয়েকজন সমালোচক যুক্তি দেখান নারী চরিত্রটি গল্পের সমাপ্তিতে নিজেই সিদ্ধান্ত নিয়েছে এবং গল্পটি মূলত নারীবাদের পক্ষ-বিপক্ষে অবস্থান করেছে। স্ট্যানলি রেনার দাবী করেন যে "হিলস লাইক হোয়াইট এলিফ্যান্টস" মূলত নারী চরিত্রটির প্রতি সহানুভূতিসম্পন্ন। ফলে দুই রকম সম্ভাবনার প্রমাণ রয়েছে এবং কোন স্পষ্ট ঐকমতে পৌঁছাতে পারেনি।
হোয়াকিন ‘এল চ্যাপো’ গুজমান

হোয়াকিন আর্চিভালদো গুজমান লোয়েরা (; জন্ম ৪ এপ্রিল ১৯৫৭) একজন ম্যাক্সিকান ড্রাগ লর্ড এবং আন্তর্জাতিক অপরাধ সিন্ডিকেট সিনালোয়া কার্তেলের সাবেক নেতা । তার স্বল্পোচ্চতার জন্যে "এল চ্যাপো' নামে সমাধিক পরিচিত, গুজমানকে পৃথিবীর সবচেয়ে ক্ষমতাশালী মাদক পাচারকারীদের একজন হিশেবে ধরা হয়।
সিনালোয়ার শত্রু কার্তেলের প্রধান খুনি মার্টিন করোনা গুজমানকে মারতে গিয়ে একজন প্রিস্টকে মেরে ফেলেন। সে ২০১৭ সালে "কনফেশনস অব অ্যা কার্তেল হিটম্যান" নামে একটি স্মৃতিকথা প্রকাশ করেন। 
২০১৭ সালে নেটফ্লিক্স ও ইউনিভিশন যৌথ প্রযোজনায় গুজমানের জীবনকাহিনী নিয়ে এল চ্যাপো নামে একটি টিভি সিরিজ শুরু করেন। সিরিজটি ২৩ এপ্রিল ২০১৭ সালে ৮পিএম/৭সিতে ইউনিভিশনে অভিষেক হয়।
গুজমান নেটফ্লিক্স টিভি সিরিজ নার্কোসেও চিত্রায়িত হয়েছেন।
ইন অ্যানাদার কান্ট্রি

"ইন অ্যানাদার কান্ট্রি" () হল আর্নেস্ট হেমিংওয়ে রচিত একটি ছোটগল্প। এটি ১৯২৭ সালে "মেন উইদাউট উইমেন" ছোটগল্প সংকলনে প্রকাশিত হয়। গল্পটি প্রথম বিশ্বযুদ্ধকালীন মিলানে একজন অ্যাম্বুলেন্স কর্পোরালের সদস্যকে কেন্দ্র করে আবর্তিত, যে মেশিন ভিত্তিক চিকিৎসাপদ্ধতির ব্যঙ্গধর্মী উপস্থাপন বলে বিবেচনা করা হয়। নাম-পরিচয়হীন এই চরিত্রটিকে হেমিংওয়ের সৃষ্ট অর্ধ-আত্মজীবনীমূলক চরিত্র নিক অ্যাডামস বলে ধারণা করা হয়।
প্রথম বিশ্বযুদ্ধে মিলানে একজন অ্যাম্বুলেন্স কর্পোরালের সদস্য হাঁটুতে আঘাত পেয়ে প্রতিদিন চিকিৎসার জন্য হাসপাতালে যায়। সেখানে দ্রুত আরোগ্য লাভের জন্য "মেশিন" ব্যবহার করা হয় এবং ডাক্তাররা এই অলৌকিক নতুন প্রযুক্তিকে বড় করে দেখাতে থাকে। তার আঘাতের ছবি ও তা মেশিনের সাহায্যে কীভাবে সারিয়ে ওঠছে তার ছবি দেখান, কিন্তু যুদ্ধাহত সৈনিকটি এতে সন্দেহ প্রকাশ করে। যখন গল্পকথক তার সহ-সৈনিকদের নিয়ে রাস্তায় হেঁটে যান, শহরের লোকজন তাদের দিকে সরাসরি ঘৃণার দৃষ্টিতে থাকায় কারণ তার সৈনিক। চিকিৎসা পরবর্তী তারা ক্যাফে কোভাতে যান, যেখানে খাদ্য পরিবেশক খুবই দেশপ্রেমী।
যখন বাকি সৈনিকেরা গল্পকথকের পদকের প্রশংসা করেন, তারা জানতে পারে যে সে মার্কিনী এবং তারা পদক পাওয়ার জন্য এমন কষ্টের সম্মুখীন হতে চাননা। তারা তাকে আর সমভাবে দেখে না, কিন্তু তাকে তখনও বন্ধু মনে করে। গল্পকথক এই বিষয়টি গ্রহণ করে নেন, কারণ সে মনে করে তারা পদক অর্জনের চেয়েও তার জন্য বেশি কিছু করেছে। পরবর্তী কালে গল্পকথকের এক মেজর বন্ধু তাকে বিয়ে না করার পরামর্শ দেন, কিন্তু তার আশা ও স্বপ্ন ছিল বিয়ে করার, কারণ এর মধ্য দিয়ে একজন তার জীবনকে নতুনভাবে গড়ে তোলতে পারে। পরে জানা যায় যে মেজরের স্ত্রী হঠাৎ ও অপ্রত্যাশিতভাবে নিউমোনিয়ায় আক্রান্ত হয়ে মারা যায়। মেজরকে তার স্ত্রী হারানোয় খুব বেশি মনঃকষ্টে পীড়িত হিসেবে দেখা যায়।
বি টি রোড গভর্নমেন্ট স্পনসর্ড উচ্চতর মাধ্যমিক বিদ্যালয়

বি টি রোড গভর্নমেন্ট স্পনসর্ড উচ্চতর মাধ্যমিক বিদ্যালয় ভারতের পশ্চিমবঙ্গ রাজ্যের কলকাতা জেলায় অবস্থিত একটি বালক উচ্চমাধ্যমিক বিদ্যালয়। বিদ্যালয়টি ১৯৬২ সালে প্রতিষ্ঠিত হয়।
বিদ্যালয়টি ১৯৬২ সালে রবীন্দ্র ভারতী বিশ্ববিদ্যালয়ের বিপরীতে কাশীপুরের "সিআইটি ক্যাম্পাসে" প্রতিষ্ঠিত হয়। এই প্রতিষ্ঠান "সিআইটি স্কুল" নামে বিখ্যাত।
এই স্কুলের উচ্চ মাধ্যমিক বিভাগে কলা এবং বিজ্ঞান শাখা আছে।